
ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΚΥΜΗΣ - ΑΛΙΒΕΡΙΟΥ (Δ.Ε.Υ.Α.Κ.Α.)   
Κ. ΜΠΑΚΟΛΑ, 34500 ΑΛΙΒΕΡΙ
ΤΗΛ.:2223025276, fax: 2223025164
Email: deyakyal@gmail.com                                            ΗΜΕΡ/ΝΙΑ: 27/11/2025
ΤΕΧΝΙΚΗ ΕΚΘΕΣΗ
ΜΙΣΘΩΣΗ ΜΗΧΑΝΗΜΑΤΩΝ ΕΡΓΟΥ ΓΙΑ ΤΗ Δ.Ε. ΑΥΛΩΝΟΣ
Η Δ.Ε.Υ.Α. Κύμης Αλιβερίου διαθέτει μόνο ένα μηχάνημα έργου (εκσκαφέα-φορτωτή), το οποίο δεν επαρκεί για να καλύψει τις ανάγκες της σε όλες τις δημοτικές ενότητες του δήμου Κύμης Αλιβερίου. 
Η Δ.Ε.Υ.Α. Κύμης Αλιβερίου χρησιμοποιεί εκσκαφέα – φορτωτή τύπου για τις κάτωθι εργασίες στη Δ.Ε. ΑΥΛΩΝΟΣ :  
1. Εργασίες κατασκευής νέας σύνδεσης ύδρευσης 
2. Εργασίες κατασκευής νέας σύνδεσης αποχέτευσης 
3. Εργασίες συντήρησης με επεμβάσεις προς αποκατάσταση βλαβών ύδρευσης ή αποχέτευσης λυμάτων και ομβρίων καθώς και  
4.  Εργασίες για την κατασκευή νέου μικρού έργου κ.λ.π. 
Προτείνεται η σύναψη της σύμβασης για τη μίσθωση τριών (3) σκαπτικών μηχανημάτων, καθώς η συγκεκριμένη ενότητα καλύπτει μεγάλη έκταση , στην οποία παρουσιάζεται μεγάλος αριθμός βλαβών, ο οποίος δε μπορεί να καλυφθεί από ένα ή δύο μηχανήματα.
Συγκεκριμένα στη Δ.Ε Αυλώνος περιλαμβάνονται τα εξής 8 δημοτικά διαμερίσματα:
Δημοτικό διαμέρισμα Αυλωναρίου
· το Αυλωνάρι
· η Δάφνη
· η Ελαία
· ο Λοφίσκος
· η Μονή Αγίου Χαραλάμπους Λευκών
· τα Χάνια
Δημοτικό διαμέρισμα Αγίου Γεωργίου -- ο Άγιος Γεώργιος
Δημοτικό διαμέρισμα Αχλαδερής
· οι Συκιές
· η Αχλαδερή
· ο Κάλαμος
· η Κορασίδα
· τα Περιβόλια
Δημοτικό διαμέρισμα Νεοχωρίου -- το Νεοχώρι
Δημοτικό διαμέρισμα Οκτωνιάς
· η Οκτωνιά
· ο Άγιος Μερκούριος
· η Μουρτερή
Δημοτικό διαμέρισμα Ορίου
· το Όριο
· η Μυρτέα
Δημοτικό διαμέρισμα Πυργίου -- το Πυργί
Δημοτικό διαμέρισμα Ωρολογίου
· το Ωρολόγι
· η Αγία Θέκλα
· το Πρινάκι
Επίσης το μηχάνημα έργου της ΔΕΥΑΚΑ με έδρα το Αλιβέρι αδυνατεί να καλύψει τις ανάγκες της επιχείρησης στη συγκεκριμένη ενότητα λόγω των αποστάσεων και του πλήθους των βλαβών στη Δ.Ε Ταμυνέων.
Η μίσθωση θα είναι ανά ωρομίσθιο απασχόλησης. 
Η  μίσθωση  δεν  αναφέρεται  σε  καθημερινή  βάση,  αλλά  όποτε  κριθεί  αναγκαίο σύμφωνα με τις ανάγκες της Υπηρεσίας ακόμα και  κατά τις απογευματινές ώρες, τις επίσημες αργίες και τα Σαββατοκύριακα. 
Η σύμβαση θα έχει διάρκεια έως 31/12/2026 ή έως την εξάντληση των ποσοτήτων.
Σύμφωνα με τα οριζόμενα του άρθρου 1 της ΚΥΑ 52445 ΕΞ 2023/04.04.2023 (ΦΕΚ 2385/12.04.2023 τεύχος Β΄) και την ΚΥΑ 78366 ΕΞ.2023/19-05-2023 οι οικονομικοί φορείς υποχρεούνται να υποβάλλουν ηλεκτρονικά τιμολόγια που είναι σύμφωνα με το ευρωπαϊκό πρότυπο έκδοσης ηλεκτρονικών τιμολογίων.

Η κατανομή των ωρών εργασίας ανά έτος θα λάβει χώρα σύμφωνα με τον παρακάτω Πίνακα :

ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ
	ΕΙΔΟΣ ΜΗΧΑΝΗΜΑΤΟΣ
	ΜΟΝΑΔΑ ΜΕΤΡΗΣΗΣ
	ΠΟΣΟΤΗΤΑ
	ΤΙΜΗ ΜΟΝΑΔΟΣ
	ΣΥΝΟΛΟ 

	Ένα (1) Σκαπτικό μηχάνημα Εκσκαφέας-Φορτωτής 70ΗΡ και άνω μετά του χειριστή
	ΩΡΑ
	285
	35,00 €
	9.975,00 €

	Ένα (1) Σκαπτικό μηχάνημα Εκσκαφέας-Φορτωτής 70ΗΡ και άνω μετά του χειριστή
	ΩΡΑ
	285
	35,00 €
	9.975,00 €

	Ένας (1) Μικρός φορτωτής-Τσαπάκι με ερπύστριες , 10 HP
	ΩΡΑ
	285
	35,00 €
	9.975,00 €

	ΜΕΡΙΚΟ ΣΥΝΟΛΟ
	29.925,00 €

	ΦΠΑ 24%
	7.182,00 €

	ΓΕΝΙΚΟ ΣΥΝΟΛΟ
	37.107,00 €


Η συνολική δαπάνη για τη μίσθωση του μηχανήματος έργου υπολογίζεται σε 29.925,00 € (χωρίς τον αναλογούντα Φ.Π.Α. 24%)
Η  προμήθεια θα  χρηματοδοτηθεί  από  πόρους  της Δ.Ε.Υ.Α.Κ.Α.  και  η  σχετική δαπάνη προβλέπεται στους κωδικούς προϋπολογισμού της Δ.Ε.Υ.Α.Κ.Α. έτους 2026: 62.04.003: ΜΙΣΘΩΣΗ ΜΗΧΑΝΗΜΑΤΩΝ Δ.Ε. ΑΥΛΩΝΟΣ και 54.00.029: ΦΠΑ ΔΑΠΑΝΩΝ. 

ΤΕΧΝΙΚΕΣ ΠΡΟΔΙΑΓΡΑΦΕΣ

Απαιτούνται τα κάτωθι:
Α) (2) Σκαπτικά μηχανήματα (φορτωτής / εσκαφέας) 70ΗΡ και άνω.

Δεν γίνονται δεκτά ερπυστριοφόρα μηχανήματα.

Κατά την εκτέλεση της σύμβασης το μηχάνημα θα φέρει απαραιτήτως τον ακόλουθο εξοπλισμό:
1. Κουβά - Σφυρί
1. Κουβούκλιο χειριστή
1. Συρματόσχοινα ρυμούλκησης
1. Περιστρεφόμενους φάρους κινδύνου και βομβητή οπισθοπορίας
1. Τρίγωνα βραδυπορίας
1. Καλή κατάσταση ελαστικών
1. Προβολείς εργασίας (εμπρός – πίσω)
1. Αντιολισθητικές αλυσίδες
1. Φαρμακείο

Β) (1) Μικρό σκαπτικό μηχάνημα (φορτωτάκι-τσαπάκι)
· Με ερπύστριες
· Ιπποδύναμης : 7,4 ΚVA (10 hp)
· Mε τσάπα

1. ΣΥΓΓΡΑΦΗ ΥΠΟΧΡΕΩΣΕΩΝ

Άρθρο 1ο - ΑΝΤΙΚΕΙΜΕΝΟ ΤΗΣ Σ.Υ.
            
Αντικείμενο της παρούσας είναι η «ΜΙΣΘΩΣΗ ΜΗΧΑΝΗΜΑΤΩΝ Δ.Ε. ΑΥΛΩΝΟΣ»
CPV 45520000-8: Ενοικίαση εξοπλισμού χωματουργικών εργασιών

Η δαπάνη θα βαρύνει τους Κωδικούς του προϋπολογισμού του έτους 2026: 62.04.003 με τίτλο «ΜΙΣΘΩΣΗ ΜΗΧΑΝΗΜΑΤΩΝ Δ.Ε ΑΥΛΩΝΟΣ» και 54.00.029 με τίτλο «ΦΠΑ ΔΑΠΑΝΩΝ.

Η Μίσθωση διέπεται από τις διατάξεις του Ν. 4412/2016, καθώς και βάσει της τεχνικής περιγραφής, της συγγραφής υποχρεώσεων και του προϋπολογισμού.


Άρθρο 2ο - ΣΥΜΒΑΤΙΚΑ ΣΤΟΙΧΕΙΑ ΤΗΣ ΜΙΣΘΩΣΗΣ 

Τα συμβατικά στοιχεία της Μίσθωσης με βάση τα οποία θα γίνει η ανάθεση και η εκτέλεση της είναι τα παρακάτω:
1. Η σύμβαση της Μίσθωσης που θα καταρτιστεί
2. Η Τεχνική Έκθεση – Τεχνικές Προδιαγραφές
3. Η Προσφορά του Αναδόχου


Άρθρο 3ο - ΤΡΟΠΟΣ ΕΚΤΕΛΕΣΗΣ ΤΗΣ ΜΙΣΘΩΣΗΣ

Η ανάθεση θα γίνει με απευθείας ανάθεση και με κριτήριο Επιλογής τη χαμηλότερη τιμή ανά ώρα εργασίας μεταξύ των προσφορών που ικανοποιούν τις τεχνικές προδιαγραφές της μελέτης.

Άρθρο 4ο  - ΥΠΟΓΡΑΦΗ ΣΥΜΒΑΣΗΣ

Η σύμβαση συνάπτεται μεταξύ Αναδόχου και Εργοδότη με την υπογραφή Συμφωνητικού και αναρτάται στο ΚΗΜΔΗΣ. Ισχύουν οι διατάξεις του Ν. 4412/2016, όπως ισχύουν σήμερα. Η Δ.Ε.Υ.Α.Κ.Α., μετά από έγγραφη ειδοποίηση, δύναται μετά από 30 ημέρες να λύσει μονομερώς τη σύμβαση.


Άρθρο 5ο - ΕΝΑΡΞΗ ΕΡΓΑΣΙΩΝ - ΠΡΟΘΕΣΜΙΑ ΑΠΟΠΕΡΑΤΩΣΗΣ ΤΩΝ ΕΡΓΑΣΙΩΝ

Η διάρκεια της σύμβασης ορίζεται από την ημέρα υπογραφής του συμφωνητικού έως τις 31/12/2026. Η διάρκεια της σύμβασης δύναται να παραταθεί με τη σύμφωνη γνώμη και των δύο μερών με τους ίδιους συμβατικούς όρους και τιμές, έως την εξάντληση των ποσοτήτων, εφόσον αυτές δεν καλυφθούν μέχρι την ημερομηνία λήξης της σύμβασης εντός της προϋπολογιζόμενης δαπάνης. 
Ο ανάδοχος δεν αντικαθίσταται από ιδιοκτήτη άλλου μηχανήματος προς εκτέλεση των εργασιών της σύμβασης καθ’ όλη τη διάρκεια του έτους, παρά μόνον εξ’ ανωτέρας βίας, δηλαδή ασθένεια ολίγων ημερών, κ.λ.π.  

Άρθρο 6ο - ΠΡΟΓΡΑΜΜΑ ΕΡΓΑΣΙΩΝ - ΕΚΠΤΩΣΗ ΑΝΑΔΟΧΟΥ

Το πρόγραμμα εργασιών του αναδόχου θα ορίζεται εγκαίρως από τη Δ.Ε.Υ.Α.Κ.Α. σύμφωνα με τις τρέχουσες ανάγκες της και δύναται να μην αφορά καθημερινή εργασία. Σε περίπτωση εκτάκτων καταστάσεων ο ανάδοχος οφείλει να προσέρχεται προς εργασία εντός μέγιστου χρόνου δύο (2) ωρών από την ώρα κλήσης του από την Υπηρεσία.  Στην περίπτωση που ο Ανάδοχος κληθεί προς εργασία και δεν παρουσιαστεί σύμφωνα με τα ανωτέρω ή δεν μπορεί να ανευρεθεί σε περισσότερες από πέντε διαφορετικές περιπτώσεις, η Επιβλέπουσα Υπηρεσία διατηρεί το δικαίωμα να κινήσει διαδικασία έκπτωσής του. Ο Ανάδοχος δύναται να μην προσέλθει για εργασία εφόσον τρεις τουλάχιστον ημέρες νωρίτερα ενημερώσει την Υπηρεσία της Δ.Ε.Υ.Α.Κ.Α. για την προγραμματιζόμενη απουσία του, ώστε να είναι δυνατή η προσαρμογή του προγράμματος εργασιών της Υπηρεσίας. Η προγραμματιζόμενη απουσία δεν μπορεί να είναι κάθε φορά μεγαλύτερης διάρκειας των 10 εργάσιμων ημερών.  


Άρθρο 7ο - ΧΡΟΝΟΣ ΕΡΓΑΣΙΑΣ
  
Το αντικείμενο της σύμβασης θα υπολογίζεται και θα τιμολογείται σε ωριαία αποζημίωση μίσθωσης χωματουργικού μηχανήματος (ωρομίσθιο), όπως προσφέρθηκε από τον ανάδοχο στην προσφορά του. Ο χρόνος της ημερήσιας εργασίας θα είναι η καθαρή απασχόληση του μισθωμένου μηχανήματος στη Δ.Ε.Υ.Α.Κ.Α. Σε περίπτωση βλάβης του χωματουργικού μηχανήματος κατά τη διάρκεια των εργασιών, θα πιστοποιείται ο καθαρός χρόνος εργασίας και όχι ο χρόνος που απαιτείται για την επισκευή. 


Άρθρο 8ο - ΕΠΙΒΛΕΨΗ ΤΟΥ ΕΡΓΟΥ

Ο Ανάδοχος υπόκειται στον έλεγχο της Επιβλέπουσας Υπηρεσίας (Τεχνικής Υπηρεσίας) που εκπροσωπείται από τον Προϊστάμενο ή τον εκάστοτε εντεταλμένο για την επίβλεψη υπάλληλο. Η επιχείρηση δύναται να τοποθετήσει Gps στα μηχανήματα έργου. Οι Ανάδοχοι οφείλουν να συμμορφώνονται με τις εντολές και υποδείξεις που τους δίνονται από τον Προϊστάμενο, καθώς και από όλους τους εντεταλμένους για την επίβλεψη των κατά περίπτωση εργασιών υπαλλήλους κλπ. Το ότι η Επιβλέπουσα Υπηρεσία έχει την ευθύνη επίβλεψης του έργου δεν απαλλάσσει τους Ανάδοχους από οποιαδήποτε ευθύνη που τυχόν θα προκύψει από τις συμβατικές τους υποχρεώσεις ή τους ισχύοντες Νόμους.  



Άρθρο 9ο - ΠΡΟΣΩΠΙΚΟ - ΔΑΠΑΝΕΣ ΑΝΑΔΟΧΟΥ
  
Ο Ανάδοχος οφείλει να χρησιμοποιεί κάθε φορά το χωματουργικό μηχάνημα που προσέφερε κατάλληλο προς εργασία και με κατάλληλο προσωπικό (χειριστή, κλπ.) που κατέχει τις απαιτούμενες άδειες χειριστή. Το μισθωμένο χωματουργικό μηχάνημα κατά την έναρξη της ημερήσιας εργασίας οφείλει να είναι πλήρες καυσίμων και έτοιμο προς εργασία, με τον κατάλληλο χειριστή - οδηγό, σύμφωνα με τις οδηγίες της επιβλέπουσας Υπηρεσίας. Ο ανάδοχος οφείλει να καλύπτει όλα τα έξοδα λειτουργίας και συντήρησης του χωματουργικού του μηχανήματος, όπως: αποζημίωση χειριστού, καύσιμα, λιπαντικά, υλικά και εργασίες συντήρησης, τις απαραίτητες ασφαλιστικές εισφορές κλπ., καθώς και κάθε άλλη δαπάνη που απαιτείται για την λειτουργία και χρήση του χωματουργικού μηχανήματος.  
Ο ανάδοχος οφείλει να παρακολουθεί τις εργασίες, αυτοπροσώπως ή με τον πληρεξούσιο που έχει ορίσει, ευρισκόμενος καθημερινά επί τόπου των εργασιών. Ο ανάδοχος ή ο πληρεξούσιος αντιπρόσωπός του πρέπει να είναι αποδεκτός από την Υπηρεσία, πρέπει να είναι κάτοχος της απαιτούμενης για το μηχάνημα άδειας, αποδεδειγμένης πείρας στον χειρισμό χωματουργικού μηχανήματος μεγέθους και τύπου όπως αυτό της παρούσης εργολαβίας. Η Δ.Ε.Υ.Α.Κ.Α. έχει δικαίωμα να διατάξει την αντικατάσταση ή άμεση αποπομπή των απειθών, ανίκανων ή μη τίμιων χειριστών ή οποιουδήποτε άλλου από το προσωπικό του Αναδόχου. Για τις από δόλο ή αμέλεια πράξεις τους, κατά την εκτέλεση των εργασιών, την πλήρη ευθύνη φέρει ο Ανάδοχος.  
Άρθρο 10ο - ΝΥΚΤΕΡΙΝΗ ΕΡΓΑΣΙΑ, ΥΠΕΡΩΡΙΑΚΗ ΕΡΓΑΣΙΑ, ΕΡΓΑΣΙΑ ΤΙΣ ΚΥΡΙΑΚΕΣ ΚΑΙ ΑΡΓΙΕΣ

Επιτρέπεται η εκτέλεση νυκτερινής ή υπερωριακής εργασίας και εργασία τις Κυριακές και αργίες, σύμφωνα με όσα σχετικά ορίζονται από τους νόμους του Κράτους, χωρίς ο Ανάδοχος να δικαιούται οποιασδήποτε πρόσθετης αποζημίωσης πέρα από αυτά που προβλέπονται στη σύμβαση και της τιμής ωρομισθίου στην προσφορά του. Κατά την εκτέλεση της πιο πάνω εργασίας ο Ανάδοχος υποχρεούται να τηρεί τους σχετικούς νόμους και κανονισμούς.  



Άρθρο 11ο: ΕΥΘΥΝΗ ΓΙΑ ΖΗΜΙΕΣ ΚΑΙ ΑΤΥΧΗΜΑΤΑ ΣΤΟ ΕΡΓΟ
  
Οποιαδήποτε ζημιά στο μηχάνημα που προέρχεται από οποιαδήποτε αιτία ή δολιοφθορά κατά τη διάρκεια των εργασιών ή της στάθμευσης του μηχανήματος στον χώρο εργασιών, βαρύνει τον Ανάδοχο ο οποίος είναι υποχρεωμένος να την αποκαταστήσει  με δική του οικονομική επιβάρυνση.  Οποιασδήποτε φύσεως ατυχήματα στο προσωπικό του ή σε τρίτους, καθώς και ζημιές σε περιουσίες τρίτων που αποδεδειγμένα οφείλονται σε αμέλεια ή και υπαιτιότητα του ιδίου ή του προσωπικού του, βαρύνουν αποκλειστικά και μόνον τον Ανάδοχο. Ο Ανάδοχος οφείλει να λαμβάνει κατά την εκτέλεση των εργασιών όλα τα απαιτούμενα μέτρα ασφαλείας που επιβάλλονται από τα Π.Δ. 447/75 (ΦΕΚ 142Α/17-775), Π.Δ. 778/80 (ΦΕΚ 193Α/26-8-80) και Π.Δ. 1073/81 (ΦΕΚ 260Α/16-9-81) και κάθε άλλο Νομοθέτημα σχετικό με την Ασφάλεια και Υγιεινή των εργαζομένων. Επίσης, υποχρεούται να εφαρμόσει τα τυχόν προτεινόμενα από την Επιβλέπουσα Υπηρεσία ή από τον Τεχνικό Ασφαλείας πρόσθετα μέτρα ασφαλείας.  


Άρθρο 12ο: ΕΠΙΒΑΡΥΝΣΕΙΣ

Οι πληρωμές του Αναδόχου υπόκεινται σε όλες τις προβλεπόμενες κρατήσεις, όπως ισχύουν κατά την ημερομηνία υπογραφής της Σύμβασης, και στην καταβολή του φόρου προστιθέμενης αξίας κλπ. σύμφωνα με τις ισχύουσες διατάξεις. Ο Ανάδοχος υποχρεούται στην καταβολή προς το εργατοτεχνικό προσωπικό που απασχολεί των καθοριζομένων (με τις εκάστοτε εκδιδόμενες αποφάσεις) από το Υπουργείο Εργασίας δώρων λόγω εορτών Πάσχα και Χριστουγέννων, καθώς και αποζημιώσεων ημερών υποχρεωτικής αργίας, στη χορήγηση άδειας με αποδοχές και αποζημιώσεων λόγω απόλυσης, καθώς και στην καταβολή των νόμιμων εισφορών του υπέρ των ασφαλιστικών και επικουρικών Οργανισμών ή Ταμείων.

Άρθρο 13ο: ΔΕΛΤΙΟ ΕΡΓΑΣΙΩΝ

Ο Ανάδοχος, εφ’ όσον του ζητηθεί, για να μην υπάρχουν διαφωνίες σύμφωνα και με όσα αναφέρονται στο άρθρο 5 της παρούσης, υποχρεούται να προβαίνει, κατ’ αντιπαράσταση με τον Επιβλέποντα, στην καταγραφή του χρόνου της ημερήσιας εργασίας σε Δελτία Εργασιών, όπου θα καταγράφεται μεταξύ άλλων η ημερομηνία, οι ακριβείς ώρες εργασίας, η τοποθεσία, το είδος των εργασιών και ενδεχομένως οι σχετικές παρατηρήσεις. Το δελτίο εργασιών θα τηρείται εις διπλούν και θα υπογράφεται από τον Επιβλέποντα και από τον Ανάδοχο.  
 



Ο ΣΥΝΤΑΞΑΣ


ΣΤΕΦΑΝΟΣ ΣΑΜΑΡΑΣ
ΤΕ ΕΡΓΩΝ ΥΠΟΔΟΜΗΣ

	Ένα (1) Σκαπτικό μηχάνημα Εκσκαφέας-Φορτωτής 70ΗΡ και άνω μετά του χειριστή
	ΩΡΑ
	285

	€



…… / …… /2025
Ο Προσφέρων









9

image1.png




